text: সিলেটের নেতাদের নিয়ে ঢাকায় পররাষ্ট্রমন্ত্রীর বৈঠক – Sylhet Report | সিলেট রিপোর্ট
  সিলেটের নেতাদের নিয়ে ঢাকায় পররাষ্ট্রমন্ত্রীর বৈঠক
  প্রকাশিত: ৮:২২ অপরাহ্ণ, জানুয়ারি ২৯, ২০২০
  সিলেট রিপোর্ট: সিলেট-ঢাকা মহাসড়ককে চারলেনে উন্নীতকরণ বিষয়ে সিলেটের সাংসদ, রাজনৈতািক নেতা ও পেশাজীবী নেতাদের সাথে মতবিনিময় করেছেন পররাষ্ট্রমন্ত্রী ও সিলেট-১ আসনের সাংসদ ড. একে আব্দুল মোমেন।
  বুধবার সকালে পররাষ্ট্রমন্ত্রীর সভাপতিত্বে রাষ্ট্রীয় অতিথি ভবন পদ্মায় এ সভা অনুষ্ঠিত হয়।
  সভায় পররাষ্ট্রমন্ত্রী জানান, সিলেট-ঢাকা মহাসড়ক চারলেনে উন্ণিকরণ কাজে অর্থায়ন করবে এশিয়ান উন্নয়ন ব্যাংক (এডিবি)। বৃহস্পতিবার এডিবির প্রতিনিধি দল বাংলাদেশে এসে কাজ শুরুর ব্যাপারে প্রকৌশলীদের সাথে কথা বলবে।
  মতবিনিময় সভায় অংশ নেওয়া নেতৃবৃন্দ দ্রুত এই কাজ শুরুর দাবি জানান।
  অন্যান্যের মধ্যে উপস্থিত ছিলেন- সিলেট মহানগর আওয়ামী লীগের সভাপতি মুক্তিযোদ্ধা মাসুক উদ্দিন আহমদ, সাধারণ সম্পাদক অধ্যাপক জাকির হোসেন, সাবেক সাধারণ সম্পাদক আসাদ উদ্দিন আহমদ, জেলা আওয়ামী লীগের সাধারণ সম্পাদক নাসির উদ্দিন খান, সিলেট জেলা প্রেসক্লাবের সভাপতি তাপস দাশ পুরকায়স্থ, সাধারণ সম্পাদক শাহ্ দিদার আলম নবেল, স্বাচিপ নেতা ডা. রবিন প্রমুখ।